Compaction of Magnets, a Property and Structure Study (COMPASS)
Independent Research Fund Denmark
Aarhus Universitet
Da Hans Christian Ørsted for 200 år siden opdagede elektromagnetismen ved hjælp af en magnetisk kompasnål, blev fundamentet for vores moderne civilisation lagt. Permanente magneter spiller i moderne tid en afgørende rolle for elektrificeringen af vores samfund, da det er magneter, som om-danner bevægelse til strøm og vice versa. I det forslåede projekt vil de nyeste videnskabelige metoder blive anvendt til at opbygge nye keramiske magneter med forbedrede egenskaber. Det sker ved at styre materialet på flere længdeskalaer, fra den atomare over nanometerskala og op til mikrome-terskala, da de endelige egenskaber af magneterne bestemmes af egenskaberne på samtlige længde-skalaer. Kontrolleret hierarkisk opbygning af materialer er nøglen til nye og forbedrede magneter, som kan være medvirkende til at fremskynde grøn omstilling inden for energiproduktion i vindmøl-ler, energibesparelser i bilindustrien og energilagring i svinghjul. Svinghjul kan også bruges til hur-tig og effektiv opladning af elbiler uden store investeringer i el-nettet. Projektet er en fælles indsats mellem Aarhus Universitet, Rutherford Appleton Laboratories (UK), University of Alabama (USA) og MAXlab (Sverige). Teknologisk Institut er inkluderet som industriel partner for at tage potentielle forskningsresultater fra laboratoriet til en industriel skala.
Research Projects (Max 10 MDKK) / DFF-Forskningsprojekt2 - Grøn omstilling/forskning / grant